C 469/36
HR
Službeni list Europske unije
9.12.2022.
V. (Objave)
DRUGI AKTI
EUROPSKA KOMISIJA Objava obavijesti o odobrenju standardne izmjene specifikacije proizvoda za naziv u sektoru vina iz članka 17. stavaka 2. i 3.
Delegirane uredbe Komisije (EU) 2019/33 (2022/C 469/10)
Ova obavijest objavljuje se u skladu s člankom 17. stavkom 5.
Delegirane uredbe Komisije (EU) 2019/33 (1).
OBAVIJEST O ODOBRENJU STANDARDNE IZMJENE
„Vicomté d’Aumelas” PGI-FR-A1107-AM01 Datum obavijesti: 19.9.2022.
OPIS I RAZLOZI ODOBRENE IZMJENE 1.
Organoleptički opis proizvoda Poglavlje I. specifikacije proizvoda sa zaštićenom oznakom zemljopisnog podrijetla „Vicomté d’Aumelas” izmijenjeno je u točki 3.3.
„Organoleptički opis vina” kako bi se dopunila organoleptička svojstva svake boje vina.
Pojašnjenja iz nastavka obuhvaćena su točkom „Opis vina” u ovom jedinstvenom dokumentu.
„Vina odražavaju specifičan okoliš središnjeg dijela doline rijeke Hérault, gdje rijeka ima važnu ulogu regulatora topline.
Crna vina uglavnom karakteriziraju voćne arome i elegancija s izrazito rafiniranim taninima.
Proizvode se od sorti merlot, cabernet sauvignon, syrah, carignan, grenache i mourvèdre, koje se beru kada dosegnu odgovarajuću zrelost, i to većinom miješanjem sorti.
Vina su intenzivne i blistave rubin-crvene boje i odlikuju se snažnim aromama kupine, borovnice, maline, sladića i papra.
Bijela vina proizvode se od jedne sorte ili miješanjem sorti i većinom se upotrebljavaju sorte chardonnay, sauvignon, grenache blanc, vermentino ili viognier.
Ona su svježa i odlikuju se notama amilnog alkohola u kombinaciji s cvijetom bazge i bagrema te bijelim i egzotičnim voćem.
Živahna su i puna u ustima, blage gorčine, bez oštrine ili suhoće.
Ružičasta vina proizvode se od sorti cinsaut, grenache, syrah, carignan, cabernet sauvignon ili mourvèdre.
Odlikuju se blijedoružičastom bojom s blagim nijansama lososa i ugodnom svježinom te intenzivnim i složenim aromama cvijeća, egzotičnog voća ili crnog ribiza.”
2.
Sorte vinove loze Izmijenjena je točka 5. poglavlja I. specifikacije proizvoda sa zaštićenom oznakom zemljopisnog podrijetla „Vicomté d’Aumelas”.
(1) SL L 9, 11.1.2019., str.
2.